कामपा–१० का वडाध्यक्ष रामकुमार केसी हरेक वडामा एम्बुलेन्स उपलब्ध गराउन र खुल्ला स्थानको संरक्षण गर्न लागिएको बताउनुहुन्छ । कामपा–१२ का वडाध्यक्ष विकास डंगोल पनि वडालाई कसरी विपद्बाट सुरक्षित राख्न सकिन्छ भन्ने बारेमा परियोजनाले ज्ञान र सीपसँगै आवश्यक उपकरण प्रदान गरेर आफूहरुको क्षमता विकास गरेको बताउनुहुन्छ । टेकुमा रहेको फोहरमैलाको व्यवस्थापन गरी पार्क निर्माण गरिएपछि महामारीको समस्याको अन्त्य गर्न सकेको र छिट्टै टेकुमा रहेका दुईवटा पेट्रोल पम्पलाई विस्थापन र विद्युत्का तारलाई व्यवस्थित गर्ने तयारीमा जुटेको जानकारी दिनुभयो ।
